[bookmark: _Hlk233985092][bookmark: _Hlk240369977]HRVATSKI ZAVOD ZA ZDRAVSTVENO OSIGURANJE, 10000 Zagreb, Margaretska 3, OIB 02958272670, kojeg zastupa ravnatelj prim. Zvonimir-Ante Korda, dr.med.spec. (u daljnjem tekstu: Naručitelj)

i
__________________________________________________________________________ (u daljnjem tekstu: Isporučitelj), 
sklapaju

OKVIRNI SPORAZUM
[bookmark: _Hlk241477167]za nabavu lijekova s Popisa posebno skupih lijekova HZZO-a
za grupe _________________________
Broj: 

I. UVOD

Članak 1.
Na temelju provedenog otvorenog postupka javne nabave s namjerom sklapanja Okvirnog sporazuma s jednim gospodarskim subjektom za razdoblje od 1 (jedne) godine na temelju članka 312. i članka 146. stavka 1. ZJN 2016, Evidencijski broj nabave:  sklapa se ovaj Okvirni sporazum s jednim (1) gospodarskim subjektom na razdoblje od jedne (1) godine od dana sklapanja.

Odluke o odabiru ponude godine postale su  izvršne na dan ____________ godine.

Obavijest o nadmetanju broj: 

II. PREDMET I TRAJANJE OKVIRNOG SPORAZUMA

Članak 2.
Predmet ovog Okvirnog sporazuma je utvrđivanje uvjeta za sklapanje pojedinačnih Ugovora/narudžbenica o javnoj nabavi lijekova s Popisa posebno skupih lijekova HZZO-a (u daljnjem tekstu: lijekovi) za zdravstvene ustanove u Republici Hrvatskoj prema odabranoj ponudi, specifikaciji/troškovniku koji se nalazi u privitku i čini sastavni dio ovog Okvirnog sporazuma, a sve u skladu s uvjetima i na način određen ovim Okvirnim sporazumom.

Ovaj Okvirni sporazum sklapa se na razdoblje od (1) jedne godine od dana potpisivanja i tijekom navedenog razdoblja predviđa se sklapanje ugovora o javnoj nabavi/narudžbenica. 

Ovaj Okvirni sporazum temeljem članka 148. stavka 2. ZJN 2016 obvezuje na sklapanje ugovora/narudžbenice, a zdravstvena ustanova/korisnik je u obvezi do isteka trajanja ovog Okvirnog sporazuma lijekove nabavljati od Isporučitelja pod uvjetima iz Okvirnog sporazuma,  a Isporučitelj je obvezan sa zdravstvenim ustanovama/korisnicima zaključiti ugovore/narudžbenice i obavljati isporuku robe pod uvjetima iz Okvirnog sporazuma i Dokumentacije o nabavi (u daljnjem tekstu: Dokumentacija).

Ugovori se sklapaju na način i pod uvjetima određenim u članku 3. ovog Okvirnog sporazuma.

Okvirni sporazum prestaje istekom roka ili izvršenjem, a njegovo trajanje može se samo iznimno produžiti na razdoblje duže od jedne (1) godine samo u slučaju potrebe osiguranja kontinuirane opskrbe zdravstvenih ustanova/korisnika lijekovima uz suglasnost druge ugovorne strane/Isporučitelja.
Ako se tijekom trajanja Okvirnog sporazuma pojavi potreba za dodatnim količinama iz troškovnika ili produljenjem trajanja u svrhu osiguranja kontinuirane opskrbe zdravstvenih ustanova/korisnika, vrijednost okvirnog sporazuma se može povećati po jednakim jediničnim cijenama i uvjetima iz Dokumentacije, sukladno članku 315. ZJN 2016., sklapanjem dodatka okvirnom sporazuma u vrijednosti do najviše 100 %procijenjene vrijednosti grupe nabave.

III. SKLAPANJE UGOVORA NA TEMELJU OKVIRNOG SPORAZUMA

Članak 3.
Na temelju Okvirnog sporazuma predviđa se sklapanje ugovora/narudžbenica sukladno uvjetima iz Okvirnog sporazuma. 

Zdravstvene ustanove/korisnici obvezne su za vrijeme trajanja Okvirnog sporazuma sklapati ugovore sukladno svojim potrebama, a sklapanju ugovora pristupit će se po ispunjenju svih zakonskih uvjeta. U tu svrhu određuje se instruktivni rok od 30 dana od dana sklapanja Okvirnog sporazuma. U slučaju da pojedina zdravstvena ustanova/korisnik već ima sklopljen ugovor za određenu/e grupu/e predmeta nabave može iznimno pristupiti sklapanju po isteku postojećeg ugovora za predmetnu/e grupu/e. 

Sklapanju ugovora u svakom se slučaju mora pristupiti prije isteka roka na koji je sklopljen Okvirni sporazum, a trajanje pojedinog ugovora ne smije biti dulje od 12 mjeseci od isteka roka na koji je Okvirni sporazum sklopljen.

Ukoliko se za vrijeme trajanja Okvirnog sporazuma kod pojedine zdravstvene ustanove/korisnika pojavi potreba za određenim stavkama za koje prvotno nisu bile iskazane potrebe, zdravstvena ustanova/korisnik pristupit će sklapanju ugovora temeljem Okvirnog sporazuma i za te stavke. 

U slučaju sklapanja Dodatka Okvirnom sporazumu u skladu s člankom  2. ovog Okvirnog sporazuma i zdravstvene ustanove/korisnici pristupit će sklapanju Dodataka sklopljenim ugovorima.

Zdravstvena ustanova/korisnik će temeljem uvjeta iz ovog Okvirnog sporazuma uputiti Isporučitelju prijedlog ugovora zajedno sa pripadajućim troškovnikom potreba/količina koji uključuje naziv artikla, potrebne količine, jedinične cijene te ukupnu cijenu za predmet nabave za koji se ugovor sklapa. Nakon sklapanja ugovora, jedan primjerak zaključenog ugovora zdravstvena ustanova/korisnik dostavlja Naručitelju.

Narudžbenica izdana na temelju uvjeta iz ovog Okvirnog sporazuma smatra se ugovorom ukoliko sadrži sve bitne sastojke ugovora.

Lijekove je potrebno isporučivati sukcesivno za vrijeme trajanja ugovora o javnoj nabavi zaključenog na temelju Okvirnog sporazuma, a temeljem pojedinačnih narudžbi korisnika sukladno njegovim potrebama.

IV. CIJENA

Članak 4.
Ukupna vrijednost Okvirnog sporazuma iznosi:	  EUR bez PDV-a
PDV iznosi: 						  EUR
Ukupna vrijednost Okvirnog sporazuma iznosi:	  EUR s PDV-om

Iznosi za svaku grupu predmeta nabave navedeni su u Troškovniku koji se nalaze u prilogu ovog Okvirnog sporazuma i čini njegov sastavni dio.	

U cijenu ponude uračunati su svi troškovi i popusti.

Naručitelj se ne obvezuje na realizaciju količina iz troškovnika u cijelosti. Stvarno nabavljena količina ovisna je o potrebama i raspoloživim financijskim sredstvima zdravstvene ustanove/korisnika, a može biti veća ili manja od predviđene (okvirne) količine.

Članak 5.
Cijena lijekova, koji se nalaze na listama lijekova Hrvatskog zavoda za zdravstveno osiguranje, definirana je kao promjenjiva, sukladno zakonskim i podzakonskim odredbama o formiranju cijene lijekova za liste lijekova. Popis posebno skupih lijekova HZZO-a koji su predmet ovog postupka utvrđuje se u okviru Osnovne liste lijekova, a cijena lijekova s Popisa posebno skupih lijekova HZZO-a utvrđuje se posebnom odlukom Hrvatskog zavoda za zdravstveno osiguranje, Odlukom o cijenama posebno skupih lijekova (u daljnjem tekstu: Odluka o cijenama).

[bookmark: _Hlk241059055][bookmark: _Hlk240369138]Cijene lijekova usklađuju se sukladno izmjenama cijena lijekova i to na način da ako su cijene lijekova s Popisa posebno skupih lijekova HZZO-a koje su utvrđene Odlukom o cijenama, a koji su lijekovi predmet ovog postupka, niže od ugovorenih jediničnih cijena, primjenjivat će se cijene lijekova s Popisa posebno skupih lijekova HZZO-a koje su utvrđene Odlukom o cijenama, s time da Isporučitelj mora obavijestiti Naručitelja o sniženju cijena koje mogu biti i niže od cijena lijekova s Popisa posebno skupih lijekova HZZO-a koje su utvrđene Odlukom o cijenama. 

Ako se na tržištu u Republici Hrvatskoj nalazi lijek istog nezaštićenog naziva kao i lijek koji se nalazi na Popisu posebno skupih lijekova HZZO-a, Isporučitelj može ponuditi samo lijek s Popisa posebno skupih lijekova HZZO-a.

Lijek mora biti na Popisu posebno skupih lijekova HZZO-a u trenutku otvaranja ponuda i za cijelo vrijeme trajanja Okvirnog sporazuma i pojedinačnih ugovora sklopljenih temeljem Okvirnog sporazuma.

V. MJESTO I ROKOVI ISPORUKE LIJEKOVA

Članak 6.
Mjesto isporuke je područje Republike Hrvatske. Isporučitelj je obvezan  isporučivati lijekove na adrese zdravstvenih ustanova/korisnika iz popisa koji se nalazi u privitku i čini sastavni dio ovog Okvirnog sporazuma. Točna mjesta i rokovi isporuke, uključujući dinamiku isporuke, bit će definirani pojedinačnim ugovorom i prilikom izdavanja pojedinačne narudžbenice temeljem ovog Okvirnog sporazuma. 

VI. OSTALI UVJETI PROVEDBE OKVIRNOG SPORAZUMA

Članak 7.
Isporučitelj je obvezan lijekove isporučivati u količini i kvaliteti prema zahtjevima zdravstvene ustanove/korisnika, pravilima struke, važećim standardima, normativima, zakonima i tehničkim propisima Republike Hrvatske i Europske unije. Lijekovi moraju biti novi, nekorišteni, u originalnom pakiranju na način da se može utvrditi proizvođač i naziv te na način koji omogućuje siguran transport. Isporučitelj se svoje obveze može osloboditi isključivo iz razloga povezanih s proizvodnjom lijeka, za što je u obvezi dostaviti odgovarajući dokaz Naručitelju.

Uz isporučene lijekove, Isporučitelj je obvezan dostaviti svu popratnu dokumentaciju ukoliko je ista predviđena od strane proizvođača.
Isporučitelj jamči da je kvaliteta lijekova jednaka onoj koju je tražio Naručitelj u postupku javne nabave.

Isporučitelj se obvezuje da će potpisivanju Ugovora sklopljenog na temelju Okvirnog sporazuma, Korisniku dostaviti razradu za svaku grupu predmeta nabave, a koja se odnosi na originalno pakiranje (broj komada u originalnom pakiranju) za svaku ponuđenu stavku troškovnika.

VII. JAMSTVO ZA UREDNO ISPUNJENJE  UGOVORA

Članak 8.
Isporučitelj  je dužan u roku 10 dana od potpisa pojedinačnog ugovora dostaviti Zdravstvenoj ustanovi/korisniku jamstvo za uredno ispunjenje ugovora, u obliku bankarske garancije, zadužnice ili bjanko zadužnice.

Zadužnicu ili bjanko zadužnicu Isporučitelj će dostaviti potvrđenu od strane javnog bilježnika i popunjenu u skladu s važećim Pravilnikom o obliku i sadržaju zadužnice odnosno Pravilnikom  o obliku i sadržaju bjanko zadužnice, u visini 10% od ukupne vrijednosti ugovora bez PDV-a, bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima.

U bankarskoj garanciji mora biti naveden korisnik, mora biti bezuvjetna, neopoziva i na „prvi poziv“ korisnika garancije, „bez prigovora“, u iznosu 10% vrijednosti ugovora (bez PDV-a), s rokom valjanosti trideset (30) dana od ispunjenja ugovora.

[bookmark: _Hlk240637624][bookmark: _Hlk240371634]Umjesto dostavljanja zadužnice ili bjanko zadužnice Isporučitelj ima mogućnosti dati novčani polog u traženom iznosu. Polog se u odgovarajućem iznosu uplaćuje u korist računa zdravstvene ustanove/korisnika koji će biti definiran prilikom sklapanja ugovora o javnoj nabavi. Pod svrhom plaćanja potrebno je navesti da se radi o jamstvu za uredno ispunjenje ugovora. Dokaz o uplati novčanog pologa Isporučitelj je dužan dostaviti  Zdravstvenoj ustanovi/korisniku.

Zdravstvena ustanova/korisnik će jamstvo za uredno ispunjenje ugovora naplatiti u slučajevima da Isporučitelj ne ispunjava ugovorne obveze na način i u rokovima definiranim Ugovorom, Okvirnim sporazumom, Dokumentacijom o nabavi i odabranom ponudom. Ukoliko je Ugovor sklopljen za više grupa predmeta nabave, a Isporučitelj ugovorne obveze ne ispunjava samo u odnosu na pojedine grupe, jamstvo će se naplatiti razmjerno vrijednosti tih grupa. Navedeno vrijedi i u slučaju djelomičnog raskida za koji je odgovoran Isporučitelj.

Ukoliko jamstvo za uredno ispunjenje ugovora ne bude naplaćeno, zdravstvena ustanova/korisnik će ga po proteku roka od 30 dana od dana urednog izvršenja svih ugovornih obveza vratiti Isporučitelju.

Zdravstvena ustanova/korisnik ima pravo potraživati naknadu štete od Isporučitelja u slučaju prijevremenog raskida Ugovora temeljem članka 11. Okvirnog sporazuma, a koja mu je raskidom nastala, uslijed neosnovanog raskida Ugovora od strane Isporučitelja te u drugim slučajevima povrede zakonskih propisa, a uslijed kojih radnji Isporučitelja Zdravstvena ustanova/korisnik  trpi financijske gubitke, uključujući i trošak angažmana drugog isporučitelja, regulatorne kazne ili štetu za svoj ugled.

Šteta se naknađuje prvenstveno naplatom jamstva za uredno ispunjenje Ugovora, a ukoliko iznos jamstva ne bude dostatan, ostatak do iznosa stvarno nastale štete namiruje se prema općim odredbama o naknadi štete iz nastalog obveznog odnosa.

VIII. UVJETI I NAČIN PLAĆANJA

Članak 9.
Zdravstvena ustanova/korisnik se obvezuje plaćanje vršiti na temelju ispostavljenih računa za nesporno izvršeni predmet nabave, sukladno cijenama iz odabrane ponude, odnosno cijenama lijekova s Popisa posebno skupih lijekova HZZO-a koje su utvrđene Odlukom o cijenama, ukoliko su niže od ugovorenih jediničnih cijena. Plaćanje se vrši na račun Isporučitelja, IBAN broj: _____________u roku od 60 dana od dana zaprimanja računa za stvarno isporučene lijekove. 

Za grupu xx (onasemnogen abeparvovek) zdravstvene ustanove/ korisnici će trošak lijeka platiti u 6 jednakih obroka i to na način da će se plaćanje prvog obroka izvršiti s odgodom plaćanja, odnosno protekom 180 dana od primjene lijeka, a plaćanje svakog sljedećeg obroka, za preostalih 5 obroka, izvršit će se za svaki sljedeći obrok s protekom od 12 mjeseci od prethodnog. Uz navedeno, predviđa se praćenje učinka primijenjenog lijeka i revizija ugovornih obveza vezano za plaćanje 4., 5. i 6.rate ako lijek neće pokazati očekivani učinak.

Isporučitelj je obvezan dostaviti e-račun te u e-računu navesti broj ugovora/narudžbenice .

Nema avansnog plaćanja. 

Isporučitelj smije tijekom izvršenja ugovora o javnoj nabavi mijenjati podugovaratelja ili uvoditi novog samo uz pismenu suglasnost Naručitelja, a nakon izvršene provjere sukladno odgovarajućim odredbama ZJN 2016.

U slučaju prekoračenja roka plaćanja iz ovog članka Isporučitelj ima pravo na naplatu zakonskih zateznih kamata.

IX. RASKID OKVIRNOG SPORAZUMA 

Članak 10.
Naručitelj može jednostrano raskinuti sklopljeni Okvirni sporazum u slučaju: 
•    da Isporučitelj odbije sklopiti tekst Ugovora koji je sastavljen u skladu s Dokumentacijom o
      nabavi, ponudom Isporučitelja i ovim Okvirnim sporazumom, 
· raskida ugovora o javnoj nabavi sklopljenih temeljem Okvirnog sporazuma, ako je do raskida došlo zbog neizvršavanja ugovornih obveza od strane Isporučitelja,
· ako tijekom trajanja Okvirnog sporazuma na listu lijekova HZZO-a bude uvršten generički lijek,  Okvirni sporazum za taj lijek smatra se raskinutim istekom roka od 30 dana računajući od dana izvršene uredne dostave pisane (putem EOJN) obavijesti Naručitelja Isporučitelju, o čemu će Naručitelj odmah obavijestiti zdravstvene ustanove/korisnike da Ugovori sklopljeni temeljem raskinutog Okvirnog sporazuma prestaju važiti s određenim datumom,
· ako tijekom trajanja Okvirnog sporazuma lijek bude brisan sa Popisa posebno skupih lijekova HZZO-a,
· ako je Isporučitelj za svoju ponudu ostvario dodatne bodove temeljem ponuđenih necjenovnih kriterija propisanih Dokumentacijom o nabavi, a ne pridržava se navedenih uvjeta za cijelo vrijeme trajanja Okvirnog sporazuma i pojedinačnih ugovora.

X. RASKID UGOVORA 

Članak 11.
Korisnik ima pravo na jednostrani raskid Ugovora sklopljenog na temelju Okvirnog sporazuma i prije isteka roka važenja u sljedećim slučajevima: 
1. nedostavljanja jamstva za uredno ispunjenje ugovora,
2.  ako Isporučitelj ne osigura isporuku lijeka tražene kvalitete u skladu s člankom 7. ovog Sporazuma,
3. ako Isporučitelj u obračunu koristi jedinične cijene više od jediničnih cijena navedenih u ponudi ili bez odgode ne primjeni nove, niže cijene lijekova s Popisa posebno skupih lijekova HZZO-a koje su utvrđene Odlukom o cijenama,
4. ako Isporučitelj nije u mogućnosti osigurati kontinuitet isporuke lijeka iz ugovora u skladu s člankom 6. i  7. ovog Sporazuma, 
5. ako je Isporučitelj za svoju ponudu ostvario dodatne bodove temeljem ponuđenih necjenovnih kriterija propisanih Dokumentacijom o nabavi, a ne pridržava se navedenih uvjeta za cijelo vrijeme trajanja ugovora,
6. obavijesti Korisniku od strane Naručitelja da je na listu lijekova HZZO-a uvršten generički lijek zbog čega je Naručitelj raskinuo Okvirni sporazum,
7. obavijesti Korisniku od strane Naručitelja da je lijek brisan sa Popisa posebno skupih lijekova HZZO-a.

U slučaju okolnosti navedenih u točkama 1. - 5. prethodnog stavka Korisnik će Isporučitelju uputiti pisanu (putem EOJN)  obavijest kojom mu daje primjereni rok od dana primitka obavijesti. U slučaju da Isporučitelj ni u tom naknadnom roku ne ispuni obvezu Ugovor se smatra raskinutim po samom Zakonu bez potreba za daljnjim obavještavanjem ili pokretanjem sudskih postupaka.


XI. PREUZIMANJE 

Članak 12.
Po svakoj izvršenoj isporuci (narudžbi), izvršiti će se preuzimanje odnosno kontrola isporučenih lijekova između Korisnika i Isporučitelja.

Kao dokaz izvršene isporuke Isporučitelj će izraditi Otpremnicu s nazivom proizvoda/artikla i količinom koji su isporučeni.

Odmah po izvršenoj isporuci Korisnik, u prisustvu predstavnika Isporučitelja, izvršit će pregled isporučenih lijekova u pogledu količine i kvalitete te potpisati Otpremnicu. Lijekovi moraju biti isporučeni prema uvjetima iz Ugovora i sukladni specifikaciji/troškovniku koji će biti sastavni dio Ugovora.

U slučaju da zdravstvena ustanova/korisnik prilikom pregleda/preuzimanja isporučenih lijekova ustanovi nedostatke u pogledu kakvoće ili količine, o tome će odmah obavijestiti Isporučitelja koji će uputiti svog ovlaštenog predstavnika radi utvrđivanja činjeničnog stanja, odnosno uklanjanja utvrđenog nedostatka i o tome će sastaviti Zapisnik o reklamaciji. Ukoliko zdravstvena ustanova/korisnik naknadno uoči nedostatak, kojeg nije bilo objektivno moguće utvrditi prilikom pregleda/preuzimanja, obavijestiti će Isporučitelja u roku 5 (pet) dana od uočenih nedostataka.

Članak 13.
Ukoliko Isporučitelj ne pristupi otklanjanju nedostataka u roku navedenom u Zapisniku o reklamaciji iz članka 12. ili otklanjanje nedostataka traje duže od roka utvrđenog u Zapisniku o reklamaciji, zdravstvena ustanova/korisnik ima pravo angažirati drugog isporučitelja na račun Isporučitelja.
[bookmark: _Hlk240618051]
XIII. KONTROLA I PRAĆENJE IZVRŠENJA SPORAZUMA

Članak 14.
Isporučitelj će Naručitelju dostaviti polugodišnje izvješće o izvršavanju Okvirnog sporazuma, u elektroničkom obliku, za svaku  pojedinu zdravstvenu ustanovu/ korisnika.

Izvješće koje je Isporučitelj obvezan dostaviti mora najmanje sadržavati podatke o zdravstvenoj ustanovi/korisniku, vrsti i nazivu isporučenih lijekova, količini, te jediničnim i ukupnim cijenama, te mora biti u formi troškovnika. Izvješća moraju biti dostavljena u elektronički obradivom obliku (excel tablica).
Pored dostave polugodišnjih izvješća, Isporučitelj će također pisano izvijestiti Naručitelja kada ukupno ugovorene obveze svih zdravstvenih ustanova/korisnika po  Okvirnom sporazumu dosegnu 75% vrijednosti Okvirnog sporazuma te nakon što dosegnu vrijednosti Okvirnog sporazuma. 

XIV. ZAŠTITA OSOBNIH PODATAKA

Članak 15.
Ugovorne strane suglasno utvrđuju da prilikom obrade osobnih podataka iz ovog Okvirnog sporazuma posluju u skladu s načelima Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju tih podataka te o stavljanju izvan snage Direktive 95/46/EZ i Zakonom o provedbi Opće uredbe o zaštiti podataka („NN“ broj 42/18).

Osobni podaci fizičkih osoba ugovornih strana (npr. zakonskih zastupnika, ovlaštenih potpisnika, kontakt osoba i sl.) danih u svrhu zaključenja i izvršenja ovog Okvirnog sporazuma, ugovorne strane obvezuju se obrađivati i koristiti zakonito, pošteno i transparentno, štiteći pri tome sigurnost osobnih podataka od neovlaštene ili nezakonite obrade, primjenjujući najviše tehničke, sigurnosne i organizacijske mjere zaštite.

XV. ZAVRŠNE ODREDBE

Članak 16.
Ovaj Okvirni sporazum izvršava se sukladno članku 313. ZJN 2016, odgovarajućim odredbama Zakona o obveznim odnosima, pravilima struke, važećim standardima, normativima, zakonima i tehničkim propisima Republike Hrvatske i Europske unije.

Članak 17.
Sve sporove koji eventualno nastanu po ovom Okvirnom sporazumu, ugovorne strane će prvenstvo rješavati sporazumno, a ukoliko se sporazum ne postigne, za odlučivanje o sporu nadležan je stvarno nadležni sud u Zagrebu.

Članak 18.
[bookmark: _Hlk240526990]Ovaj Ugovor potpisan je elektroničkim potpisom od Ugovornih strana te stupa na snagu danom potpisa one Ugovorne strane koja ga potpiše kasnije.

          							                            Ravnatelj

